તેમણે વધુમાં જણાવ્યું કે સ્મૃતિ ઈરાનીના કાફલાની કારના ચાલકે મારા પિતાને ટકકર માર્યા બાદ તરત જ તે ભાગી ગયો હતો. અને પ્રધાન પણ દિલ્હી ચાલ્યા ગયા હતા. બાદમાં મારા પર દબાણ કરી ફરિયાદમાં કારનો નંબર ડીએલ 3સી બીએ 5315 લખાવ્યો હતો. ખરેખર આ કાર મેં જોઈ પણ ન હતી. ત્યારબાદ ઈન્સ્પેકટરે જણાવ્યું હતું કે પોલીસે કાર જપ્ત કરી લીધી છે. પરંતુ મારા કહેવા છતાં તે કાર મને દેખાડવામાં આવી ન હતી. જ્યારે ડે. સુ.જનકસિંહે જણાવ્યું કે આ કેસમાં કોઈએ ડોકટરના પુત્રને એફઆઈઆરમાં કારનો નંબર લખવા દબાણ કર્યું ન હતું. તેણે પોતે જ દિલ્હીના નંબરવાળી કારનો નંબર આપ્યો હતો. દરમિયાન પોલીસે દાવો કર્યો છે કે જ્યારે સ્મૃતિ ઈરાની ઘટના સ્થળે પહોંચ્યાં હતાં તે પહેલાં જ અકસ્માત થઈ ચુકયો હતો.